সরকারের পক্ষে বলা হয়েছে, সংবিধানের ৪৯ ধারা অনুযায়ী দন্ডিতকে অপরাধ স্বীকারপূর্বক রাষ্ট্রপতির কাছে প্রাণভিক্ষার আবেদন করতে হবে। কিন্তু সংবিধানে একথার কোনো ভিত্তি খুঁজে পাচ্ছেন না সংবিধান বিশেষজ্ঞরা। মূলত সংবিধানের এ ধারার সাথে দোষ স্বীকার করার কোনো প্রশ্ন জড়িত নয়। এখন যদি বলা হয়, তারা দরখাস্ত করেছে মানে দোষ স্বীকার করেছে, তাহলে যারা দরখাস্ত করেনি অথচ ফাঁসি হয়ে গেছে তারা কি নির্দোষ? সংবিধানে সুস্পষ্ট যে, কাউকে নিজের বিরুদ্ধে সাক্ষ্য দিতে বাধ্য করা যাবে না। এটা কখনো বলা যাবে না যে, তুমি দোষ স্বীকার না করলে তুমি এটা (দরখাস্ত) করতে পারবে না। মূলত সরকারের অবস্থানই সংবিধান পরিপন্থী।